Bible Reader | dangme Language\nMose Kekleekle Womi Aloo GenesisMose Womi Enyɔne Aloo EksodoMose Womi Etɛne Aloo LevitikoMose Womi Eywiɛne Aloo NumeriMose Womi Enuɔne Aloo DeuteronomioYoshua WomiManyadali A WomiRut WomiSamuel Kekleekle WomiSamuel Womi EnyɔneMatsɛmɛ Ɔmɛ A Kekleekle WomiMatsɛmɛ Ɔmɛ A Womi EnyɔneKekleekle Yi Nɔ Sanehi Aloo Kekleekle KronikaYi Nɔ Sanehi Enyɔne Aloo Kronika EnyɔneEzra WomiNehemia WomiEster WomiHiob WomiLa WomiAbɛ WomiFiɛlɔLahi A Mi LaYesaya WomiYeremia WomiKɔmɔ Yemi AsilɛhiEzekiel WomiDaniel WomiHosea WomiYoel WomiAmos WomiObadia WomiYona WomiMika WomiNahum WomiHabakuk WomiZefania WomiHagai WomiZakaria WomiMalaki WomiSane Kpakpa a, Bɔ Nɛ Mateo Ngma Lɛ HaSane Kpakpa a, Bɔ Nɛ Marko Ngma Lɛ HaSane Kpakpa a, Bɔ Nɛ Luka Ngma Lɛ HaSane Kpakpa a, Bɔ Nɛ Yohane Ngma Lɛ HaBɔfo Ɔmɛ A Ní TsumiPaulo Womi Kɛ Ha Roma BiPaulo Kekleekle Womi Kɛ Ha Korinto BiPaulo Womi Enyɔne Kɛ Ha Korinto BiPaulo Womi Kɛ Ha Galatia BiPaulo Womi Kɛ Ha Efeso BiPaulo Womi Kɛ Ha Filipi BiPaulo Womi Kɛ Ha Kolose BiPaulo Kekleekle Womi Kɛ Ha Tesalonika BiPaulo Womi Enyɔne Kɛ Ha Tesalonika BiPaulo Kekleekle Womi Kɛ Ha TimoteoPaulo Womi Enyɔne Kɛ Ha TimoteoPaulo Womi Kɛ Ha TitoPaulo Womi Kɛ Ha FilemonWomi Nɛ A Ngma Hebri BiYakobo WomiPetro Kekleekle WomiPetro Womi EnyɔneYohane Kekleekle WomiYohane Womi EnyɔneYohane Womi EtɛneYuda WomiKpojemi Nɛ A Je Tsɔɔ Yohane\nJe ɔ bɔmi sane\n1Sisije ɔ, benɛ Mawu bɔ hiɔwe kɛ zugba a, 2je ɔ be su pɔtɛɛ ko; e fɔɔ si gu. Diblii kpii ha muɔ voo kɛ e mi nyu babauu ɔ nya, nɛ Mawu mumi ɔ1.2 Mawu mumi: Nɔ́ nɛ ɔ ngɛ sisi tsɔɔmi slɔɔto enyɔ. Kake ji kɔɔhiɔ nɛ nya wa, nɛ kake hu ji kɔɔhiɔ nɛ je Mawu ngɔ. ngɛ si bɔlee ngɛ nyu ɔ hɛ mi. 31.3: Kor II, 4.6 Kɛkɛ nɛ Mawu fa ke, “La nɛ ba”; nɛ la ba. 4Mawu na la a, nɛ la a muɔ e hɛ. Lɔ ɔ se ɔ, Mawu je la a kɛ je diblii ɔ he. 5E wo la a biɛ ke “Piani” nɛ e tsɛ diblii ɔ ke “Nyɔ.” Nɛ je jɔ, nɛ je na; nɛ e pee kekleekle ligbi.\n6-71.6-8: Pet II, 3.5 Enɛ ɔ se ɔ, Mawu fa ke, “Nɔ́ ko nɛ ba nɛ e ba gba nyu ɔ mi enyɔ”. Nɛ e ba mi ja. Kɛkɛ nɛ Mawu pee nɔ́ ko kɛ gba nyu ɔ mi; nyu ɔ fa ba je nɔ́ ɔ sisi, nɛ fa ba je e yi mi. 8Mawu wo nɔ́ ɔ biɛ ke “Hiɔwe”. Nɛ je jɔ, nɛ je na; nɛ e pee ligbi nɛ ji enyɔ.\n9Enɛ ɔ se ɔ, Mawu fa ke, “Nyu ɔ nɛ ngɛ hiɔwe ɔ sisi ɔ nɛ bua e he nya ngɛ he kake, konɛ zugba gbigbli nɛ je kpo.” Nɛ e ba mi ja. 10Mawu wo he nɛ gbli ɔ biɛ ke “Zugba”, nɛ nyu ɔ nɛ bua e he nya a, e tsɛ lɛ ke “Wo”. Mawu na, nɛ e muɔ e hɛ. 11Jehanɛ Mawu fa ke, “Tso slɔɔtoslɔɔtohi nɛ a puɛ ngɛ zugba a nɔ: tsohi nɛ woɔ ngma loo wu, kɛ ní nɛmɛ nɛ woɔ yiblii.” Nɛ e ba mi ja. 12Ba kɛ tso slɔɔtoslɔɔtohi puɛ ngɛ zugba a nɔ, eko tsuaa eko kɛ e yiblii. Mawu na ní nɛ ɔmɛ, nɛ a muɔ e hɛ. 13Nɛ je jɔ, nɛ je na; nɛ e pee ligbi nɛ ji etɛ.\nTso slɔɔtoslɔɔtohi nɛ a puɛ ngɛ zugba a nɔ\n14Enɛ ɔ se ɔ Mawu fa ke, “Kanehi nɛ a ba hiɔwe konɛ a kɛ na slɔɔto ngɛ piani kɛ nyɔ a kpɛti, nɛ́ a tsɔɔ jeha mi gbamihi jehahi, kɛ be nɛ a kɛ yeɔ nyami ligbihi pɔtɛɛ komɛ. 15Kane ɔmɛ nɛ a tso ngɛ hiɔwe, nɛ a la a nɛ kpɛ kɛ hyɛ zugba a nɔ.” Nɛ e ba mi ja. 16Mawu pee kane ngua enyɔ: e pee kane nɛ tsoɔ wawɛɛ pe kulaa a nɛ e ye piani nɔ, kɛ kaketsɛ ɔ hu nɛ e ye nyɔ nɔ. E pee dodoehi hulɔ. 17Mawu ngɔ kane ɔmɛ ngɔ to hiɔwe, konɛ a tso kɛ hyɛ zugba a nɔ, 18nɛ́ a ye piani kɛ nyɔ a nɔ, nɛ́ a gba la kɛ diblii a mi. Mawu na ní nɛ ɔmɛ, nɛ a muɔ e hɛ.\nKane ɔmɛ ngɔ to hiɔwe… nɛ́ a ye piani kɛ nyɔ a nɔ\n19Nɛ je jɔ, nɛ je na; nɛ e pee ligbi nɛ ji eywiɛ.\n20Jehanɛ Mawu fa ke, “Nyu ɔ nɛ wo lo slɔɔtoslɔɔtohi babauu, nɛ́ lohwe pɛlitsɛmɛ nɛ a hi tee ngɛ hiɔwe.” 21Kɛkɛ nɛ Mawu bɔ wo mi lohwe nguanguahi, pa mi lo munomunohi, kɛ lohwe pɛlitsɛ slɔɔtoslɔɔtohi. Mawu na ní nɛ ɔmɛ, nɛ a muɔ e hɛ. 22Mawu gbaa mɛ, nɛ e de ke, “Nyɛ fɔ babauu nɛ nyɛ he nɛ hiɛ; nyɛ hyi wo ɔ mi, konɛ lohwe pɛlitsɛmɛ hu nɛ a hiɛ babauu ngɛ zugba a nɔ.” 23Nɛ je jɔ, nɛ je na; nɛ e pee ligbi nɛ ji enuɔ.\nWo mi lohwe nguanguahi, lo munomunohi, kɛ lohwe pɛlitsɛmɛ\n24Enɛ ɔ se ɔ, Mawu fa ke, “Lohwe slɔɔtoslɔɔtohi nɛ a ba zugba a nɔ: we mi lohwehi kɛ pu mi lohwehi, lohwe agboagbohi kɛ lohwe wawihi.” Nɛ e ba mi ja. 25Mawu bɔ lohwe tsuaa lohwe: pu mi lohwehi, we mi lohwehi, kɛ ní nɛmɛ nɛ sãã si. Mawu na ní nɛ ɔmɛ tsuo, nɛ a muɔ e hɛ.\n261.26: Kor I, 11.7 Mawu de ke, “Jehanɛ lɛɛ nyɛ ha nɛ waa pee nɔmlɔ adesa; a maa hi kaa bɔ nɛ wa ngɛ ɔ, nɛ a maa je wɔ. A maa ye lo ɔmɛ, lohwe pɛlitsɛmɛ ɔmɛ, we mi lohwe ɔmɛ, pu mi lohwe ɔmɛ, kɛ ní nɛmɛ nɛ sãã si ngɛ zugba a tsuo a nɔ.” 271.27: Mat 19.4; Mar 10.6 Kɛkɛ nɛ Mawu bɔ nɔmlɔ, nɛ e pee lɛ kaa bɔ nɛ lɛ nitsɛ e ngɛ ɔ; e bɔ nyumu kɛ yo. 1.27-28: Mose I, 5.1-2 28Mawu gbaa mɛ nɛ e de mɛ ke, “Nyɛ fɔ babauu nɛ nyɛɛ hiɛ; nyɛɛ hyi zugba a nɔ tsuo, nɛ nyɛɛ ye zugba a tsuo nɔ. Nyɛɛ ye lo ɔmɛ, lohwe pɛlitsɛmɛ ɔmɛ, kɛ zugba a nɔ lohwe ɔmɛ tsuo a nɔ.” 29E ya nɔ nɛ e de ke, “I ngɔ tsohi kulaa nɛ woɔ ngma, loo wu, kɛ ní nɛmɛ nɛ woɔ yiblii ngɛ zugba a nɔ ngɔ ha nyɛ nɛ nyɛɛ ye. 30Se pu mi lohwe ɔmɛ, lohwe pɛlitsɛmɛ ɔmɛ, ní nɛmɛ nɛ sãã si ngɛ zugba a nɔ, kɛ lohwe kpa amɛ tsuo lɛɛ i ha mɛ nga nɛ a kpe, kɛ ba mumu nɛ a ye.” Nɛ e ba mi ja. 31Mawu na nɔ́ tsuaa nɔ́ nɛ e pee ɔ, nɛ a muɔ e hɛ saminya. Nɛ je jɔ, nɛ je na; nɛ e pee ligbi nɛ ji ekpa.